L 98/12 Euroopa Liidu Teataja 20.4.2010 KOMISJONI OTSUS, 19. aprill 2010, Euroopa Komisjoni liitumise kohta ülemaailmse bioenergiapartnerlusega (2010/222/EL) EUROOPA KOMISJON, võttes arvesse Euroopa Liidu toimimise lepingut ning arvestades järgmist: (1) Euroopa Liit on seadnud energeetikasektoris eesmärgid suurendada energia varustuskindlust ja vähendada oma energiakasutusega seotud kasvuhoonegaaside heitmeid taastuvenergia tõhusama kasutamise teel. Bioenergia on taastuvenergiastrateegia oluline osa. EL püüdleb biomassi säästva tootmise poole ning on vastu võtnud biokütuste ja vedelate biokütuste säästlikkuse kriteeriumid. Lähtudes koostööst rahvusvaheliste partneritega, seal- hulgas arenguriikidega, peab komisjon aktiivselt energee- tika-alast dialoogi ning tegeleb muu ühistegevuse raames energiaküsimustega. Bioenergia eeliseid on võimalik täies ulatuses rakendada üksnes juhul, kui ka teised riigid töötavad välja bioenergia strateegiad ja viivad need jätku- suutlikul viisil ellu. Säästva energiatootmise saamine tõeli- suseks võib oluliselt kiireneda tänu asjakohaste rahvusva- heliste raamistike loomisele. 2005. aasta Gleneaglesi tegevuskavas kiitis G8 heaks ülemaailmse bioenergiapartnerluse käivitamise, et toetada biomassi ja biokütuste laiemat ja kulutõhusamat kasutu- selevõttu eriti arenguriikides. Ülemaailmse bioenergiapart- nerluse raames on moodustatud kasvuhoonegaasidega seotud meetodite ja säästlikkusega tegelevaid töökondi, et edendada bioenergeetikat jätkusuutlikul viisil. (4) Ülemaailmse bioenergiapartnerluse eesistuja kutsus oma 12. aprilli 2007. aasta kirjas president Barrosole komis- joni ühinema ülemaailmse bioenergiapartnerlusega ning on seda kutset hiljem korranud. Osaledes bioenergiapartnerluse töös, on komisjonil paremad võimalused koordineerida oma asjaomast rahvusvahelist tegevust bioenergia ja sellega seotud sääst- likkuse küsimuste valdkonnas. Ülemaailmne bioenergiapartnerlus toimib oma liikmete osamaksete toel. Maksed on vabatahtlikud ning komis- joni otsus bioenergiapartnerluses osaleda ei kohusta teda rahaliselt panustama ühisese eelarvesse, ON VASTU VÕTNUD KÄESOLEVA OTSUSE: Artikkel 1 Euroopa Komisjon (edaspidi ,komisjon”) hakkab partnerina osalema ülemaailmses bioenergiapartnerluses. Artikkel 2 Energeetikavolinikule või tema määratud esindajale antakse voli- tused kirjutada komisjoni nimel alla ülemaailmse bioenergiapart- nerluse pädevusdokumendile. Brüssel, 19. aprill 2010 Komisjoni nimel komisjoni liige Günther OETTINGER